水晶之夜

水晶之夜是指1938年11月9号至10号凌晨，纳粹党员搭党卫队袭击德国全境个犹太人个事体。箇畀人认为是对犹太人有组织个屠杀个开始。

 背景 
希特勒勒西元1933年當選德國總理，開始推廣歧視猶太人个觀念。兩年之後渠亦頒佈紐倫堡法令，規定德國猶太人弗是德國公民，弗准參加選舉、擔任公職，渠拉要搭另外德國人結婚也弗來賽。

 經過 
西元1938年11月9號到10號夜裡，德國搭仔奧地利个納粹黨人同仇視猶太人个平民一道搞破壞，拿猶太人个商店（一塌刮子有七千多爿）、教堂敲勒糊沓沓。夜裡向玻璃落勒地央裡邪氣像水晶，個了德國人就謳渠“水晶之夜”（Kristallnacht）。至少三萬有銅鈿个猶太人畀秘密警察捉得去，渠拉个財產也畀納粹德國沒收哉，還有些猶太人直接畀暴民打殺。

 意義 
該事體代表仔納粹對猶太人个迫害全面升級，之後勒德國佔領个地區集中營、滅絕營陸續出現。

分类:德国